open-index/open-wikipedia-markdown huggingface dataset:
Laonikos Chalkokondyles

**Laonikos Chalkokondyles** alebo **Chalkokondylés**, občas skracované aj ako **Kondyles** (gr.: Λαόνικος Χαλκοκονδύλης, lat. *Laonicus Chalcondyles*; * asi 1423, Atény† 1490) bol grécky historik. Známy je najmä vďaka jeho dielu (10 historickým knihám) známym ako *Výklad dejín*, ktoré popisujú posledných 150 rokov existencie Byzantskej ríše a rozmachu osmanského štátu v jej susedstve.

## Život
Chalkokondyles sa narodil do bohatej meštianskej rodiny v Aténach, ktoré v tomto období ovládal florentský rod Acciaiolovcov. V roku 1447 spolu s otcom opustili rodné mesto a odišli na palaiologovské panstvo v Mystre, kde vstúpil do učenia Pletóna. Z Peloponézu odišiel po dobytí Morejského despotátu Turkami v roku 1460. Usadil sa pravdepodobne na benátskej Kréte, alebo niekde v Egejskom mori. Niektorí historici pre Laonikovu znalosť Benátskej republiky uvažovali taktiež o tom, že Laonikos odišiel podobne ako jeho bratranec Demeter Chalkokondyles do Talianska.

## Dielo
* *Výklad dejín*, doslovne „*Historické dôkazy*“ (gr. Ἀποδείξεις Ἱστοριῶν / *Apodeixis historión*)

V češtine vyšlo vo vydavateľstve Odeon ako *Poslední zápas Byzance*.

Spis sa skladá z 10 kníh, ktoré popisujú historickú etapu byzantských a osmanských dejín. Udalosti popisuje z viacerých uhlov pohľadu, pretože mal prístup ako k byzantským, tak aj osmanským prameňom. Vzorom v písaní mu bol Hérodotos a Thoukydides. V diele Chalkokondyles popisuje narozdiel od iných gréckych (dovtedy čisto byzantských) historikov len dejiny Konštantínopola a jeho vládcov, ale i udalosti v iných európskych a ázijských krajinách, obsahuje zmienky o Francúzoch, Angličanoch, Nemcoch, Rusoch, ale i o husitoch (všetky značne skreslene) a bežne a pomerne spoľahlivo spomína aj udalosti z uhorských dejín (napr. Huňadyovcov), či dejín južných Slovanov.

Nedostatkami jeho diela je absencia chronologických údajov a viera v zázraky a znamenia. Pomerne ľahostajný je k náboženským témam a dejinám, nezaujíma sa príliš o otázky cirkevnej únie, vzťahy kresťanstva a islamu. Čechov a husitov zase napríklad popisuje ako nekresťanov - pohanov.

Zvláštnosťou Chalkokondylovho diela bolo takisto to, že o Byzantskej ríši a Byzantíncoch nehovorí ako jeho predchodcovia ako o Rimanoch ale len ako o Grékoch (Helénoch).

## Referencie

Kategória:Byzantskí historici
Kategória:Byzantskí kronikári
Kategória:Úmrtia v 1490
Kategória:Narodenia v 1423
Kategória:Osobnosti z Atén
Cheder

**Cheder** (po hebrejsky: חדר, doslova „izba, miestnosť“) je tradičná židovská základná škola, na ktorej sa vyučujú základy judaizmu a hebrejčiny.

## História
náhľad|Cheder na hore Har Meron, 1912
Chedery boli v Európe vo veľkej miere rozšírené ku koncu 18. storočia. Výuka prebieha v dome učiteľa, ktorý sa volá melamed, ktorého platí buď židovská komunita alebo skupina rodičov. Za normálnych okolností navštevovali výuku iba chlapci - dievčatá vyučovali ich mamy doma. Keď mala židovská komunita nedostatok finančných prostriedkov a nemohla si dovoliť viac učiteľov, prebiehala výuka rôzne starých chlapcov v jednej skupine.

Hoci sa tradične židovskí chlapci začínajú učiť hebrejské písmo od tretieho roku, do chederu nastupovali od piateho roku. Keď sa naučia hebrejčinu, začnú okamžite študovať Tóru (začína sa knihou Levitikus a ďalšími knihami Mojžišovými). V asi siedmom roku života začnú študovať Mišnu a potom, keď ju zvládnu pokračujú Gemarou a ďalšími komentármi. Hlavnými technikami používanými pri štúdiu patrí čítanie nahlas a učenie sa naspamäť. Štúdium v chederi končí v trinástom alebo štrnástom roku, kedy chlapci dosiahnu vek pre bar micva.

Tí, ktorí sa po štúdiu v chederi chcú stať rabínmi alebo sófermi, musia pokračovať v štúdiu na ješive.

## Súčasnosť
[náhľad|„Joods Kindergemeenschap Cheider“, [Amsterdam, Holandsko, 2007]]

Vo viac sekulárnych a asimilovaných židovských komunitách sú chedery často navštevované v dobe ktorá nie je súčasťou výučby na normálnych školách. Deti židovského pôvodu navštevujúce nežidovské školy môžu touto formou získať základné znalosti židovského náboženstva a tradícii.

V ortodoxnom judaizme je cheder pojmom používaným k popisu súkromného základného vzdelania, kde je dôraz kladený na náboženské štúdium a druhotný dôraz na sekulárne znalosti, ktoré sú tiež súčasťou vyučovania. Popularita chederov je značná v charedi komunitách v Európe a Spojených štátoch, kde sú základné osnovy povinné a i ortodoxné školy ponúkajú mnohé možnosti sekulárneho vzdelania.

## Literatúra
* 

## Zdroj

Kategória:Inštitúcie židovských obcí
Kategória:Hebrejské slová a frázy
Kategória:Židovské školy
Chorvátske kráľovstvo

**Chorvátske kráľovstvo** môže byť:

* nezávislé stredoveké kráľovstvo, pozri Chorvátske kráľovstvo (925 – 1102)
* kráľovstvo v trvalej personálnej únii s Uhorskom, pozri Chorvátske kráľovstvo (1102 – 1526)
* kráľovstvo ako súčasť Habsburgskej monarchie, pozri Chorvátske kráľovstvo (1526 – 1868)
* autonómne kráľovstvo v Rakúsko-Uhorsku, pozri Chorvátsko-slavónske kráľovstvo
* bábkový štát na území Chorvátska, formálne kráľovstvo, pozri Nezávislý štát Chorvátsko

## Pozri aj
* Sávia (Sávske kniežatstvo)
* Chorvátske kniežatstvo
* Slavónske kráľovstvo
* Štát Slovincov, Chorvátov a Srbov
* Kráľovstvo Srbov, Chorvátov a Slovincov
* Juhoslovanské kráľovstvo
* Juhoslávia (1943 – 1992)
* Chorvátsko
Prírodný park Chřiby

**[[Prírodný park]] Chřiby** sa rozkladá na území rovnomennej vrchoviny a zasahuje do 3 okresov: Uherské Hradiště, Zlín a Kroměříž. Jeho rozloha je 26 025 hektárov (iný zdroj uvádza 26 763 ha).

Na území okresu Kroměříž bol vyhlásený ako oblasť pokoja dňa 3. apríla 1991. O 5 rokov neskôr, roku 1996, sa z neho stal prírodný park. V roku 2000 došlo k jeho rozšíreniu aj na územia okresov Uherské Hradiště a Zlín.

## Pozri aj
* Zoznam chránených území v okrese Zlín

## Literatúra
* Sedláček, P. (2007): *Současný stav ochrany přírody a krajiny v Chřibském bioregionu*. Diplomová práca, MZLU v Brne.

## Iné projekty

## Externé odkazy
* Prírodný park Chřiby - turistické informácie 

## Zdroj


Chřiby
Kategória:Okres Kroměříž
Kategória:Okres Zlín
Kategória:Okres Uherské Hradiště
Carbonne

**Carbonne** môže byť:
* francúzsky kantón, pozri Carbonne (kantón)
* francúzska obec, pozri Carbonne (obec)
Marin Ljubičić

**Marin Ljubičić** (* 15. jún 1988, Metković) je profesionálny chorvátsky futbalista hrajúci za slovenský klub FK Senica, kde je na hosťovaní z ŠK Slovan Bratislava.

Svoju kariéru začal v Hajduku Split, v ktorom čiastočne futbalovo vyrástol. Po pôsobení v Zadare sa vrátil naspäť do Splitu, odkiaľ v roku 2011 odišiel na Ukrajinu. Od roku 2015 hrával za Dunajskú Stredu, no v lete 2018 po konfliktoch s hlavným trénerom Petrom Hyballom odišiel. Jeho novým zamestnávateľom sa stal konkurenčný bratislavský Slovan. Počas roka 2020 Ljubičić nenastúpil za Slovan v súťažnom zápase ani raz. V marci 2021 odišiel na hosťovanie do Senice.

## Externé odkazy
* Profil hráča na oficiálnej stránke klubu ŠK Slovan Bratislava
* Profil hráča na oficiálnej stránke slovenskej Fortuna ligy
* Profil hráča na stránke Futbalnet
* Profil hráča na stránke Transfermarkt
* Profil hráča na stránke Soccerway

## Zdroj

Kategória:Chorvátski futbalisti
Kategória:Futbaloví stredopoliari
Kategória:Hráči HNK Hajduk Split
Kategória:Hráči NK Zadar
Kategória:Hráči FK DAC 1904 Dunajská Streda
Kategória:Hráči ŠK Slovan Bratislava
Kategória:Hráči FK Senica
Metylskopolamín

**Metylskopolamín** alebo **metylskopolamínbromid**, je metylovaný derivát skopolamínu, muskarínový antagonista štruktúrne podobný neurotransmiteru acetylcholínu. Jeho mechanizmus účinku spočíva v blokovaní muskarínových acetylcholínových receptorov.

Metylskopolamín alebo jeho bromidové alebo dusičnanové soli, sú perorálne lieky používané spolu s ďalšími liekmi na liečbu peptických vredov znížením sekrécie žalúdočnej kyseliny. Inhibítory protónovej pumpy a antihistamínové lieky spôsobili, že toto použitie je už zastarané. Môže sa tiež použiť na kŕče žalúdka alebo čriev, na zníženie slinenia a na liečbu kinetózy. Metylskopolamín sa tiež bežne používa ako sušiace činidlo, na vysušenie post-nazálnej kvapky, pri studenom syndróme dráždivého čreva a alergických liekoch.

Metylskopolamín bol patentovaný v roku 1902 a schválený na lekárske použitie v roku 1947. FDA ho schválila ako analóg butylskopolamínu.

## Referencie

## Zdroj

Kategória:Epoxidy
Kategória:ATC A03BB – Alkaloidy ľuľkovca, semisyntetické kvartérne bázy
Kategória:ATC A03CB – Ľuľkovec a jeho deriváty v kombinácii s psycholeptikami
Bitka na Bajkalskom jazere

**Bitka na Bajkalskom jazere** bola pravdepodobne jediná bitka zvedená vojnovými loďami československej flotily.

## Pozadie
V auguste roku 1918 československí legionári pod velením plukovníka Gajdu bojovali o veľmi dobre chránené horské tiesňavy okolo Bajkalského jazera. Gajdu znepokojovalo to, že Bajkal je úplne ovládaný loďami Červenej armády, čo ohrozovalo tyl československých jednotiek.

Československí legionári pri obsadzovaní bajkalských prístavov získali parníky *Sibirjak*, *Burj* a *Fedosia*. Tie vyzbrojili štyrmi húfnicami a použili k výsadku do nepriateľského tyla.

## Bitka
15. augusta československá flotila vyplávala z Listvjanky. Na poludnie 16. augusta dospelo loďstvo v hmle až asi 8 km pred prístav v Mysovej. Hmla v tú chvíľu opadla a legionári mohli Mysovú uvidieť. Červenoarmejci si mysleli, že ide o lode, ktoré im vezú proviant, čo umožnilo Čechoslovákom sa priblížiť na 4 km k prístavu. Vtedy červenoarmejci spoznali svoj omyl. Ľadoborec Bajkal umiestnený v prístave sa chystal zahájiť paľbu, ale Čechoslováci boli rýchlejší. Zahájili paľbu, tak na Bajkal, ako aj na prístav. Bajkal bol potopený presnou ranou z vlečnej lode parníku Sibirjak (strieľal legionár Kolín) a na stanici v Mysovej prepukol zmätok. Stanica aj prístav boli v plameňoch. Ďalšia cesta už prebiehala bez problému a legionári sa bezpečne vrátili do Listvjanky.

Po polhodine ostreľovania prišiel obrnený vlak, ktorý z diel začal na československé lode paľbu. Keďže legionári hlavnú úlohu splnili, odplávali. Cestou späť stretli druhú nepriateľskú loď, ľadoborec *Angara*. Ten sa boju radšej vyhol. Aj napriek tomu bol po niekoľkých dňoch legionármi obsadený.

## Referencie


## Literatúra
* 

## Externé odkazy
* Námořní bitva 
* Československé vojenství - Věřte nevěřte - Archiv 2003
* Gajda, Radola :: G :: Československo (CZK)
* 

## Zdroj

Bajkal
Bajkal
Kategória:Bitky v 1918
Kategória:Bitky česko-slovenských légií
Oblúk

[upright=1.5|náhľad|1. Záverečný (vrcholový) [klenák, 2. Klenák, 3. Pätkový klenák, 4. Pätková škára, 5. Päta oblúku, 6. Nosná stena, 7. Vrchol oblúka, 8. Výška (vzopätie) oblúka, 9. Rozpon oblúka]]
**Oblúk** je základná architektonická konštrukcia určená na prenesenie zaťaženia cez otvor (okno alebo dvere). Vertikálne zaťaženie prenáša hlavne kompresiou cez oblúkový tvar priečne na susedné opory. Dokáže preklenúť väčší otvor ako preklad. Dôležitá je kompresia zo záťaže nad oblúkom, pretože sa stará o integritu konštrukcie.  

Môže ísť: 
* primárne o konštrukciu z klinových kameňov, tehál (klenáky) vytvorenú tak, že sa jednotlivé diely na základe vzájomného tlaku sa spolu podopierajú a držia tak nadpriemernú hmotnosť.
* sekundárne o akúkoľvek konštrukciu z dreva, ocele, betónu alebo iného materiálu, jednoliatu, alebo z viacerých kusov.

Boli prvýkrát vytvorené v údolí rieky Indus 2500 pred Kr. Ako prví začali oblúk hromadne používať Rimania. Neskôr našiel uplatnenie v gotickej architektúre.

## Typy oblúkov
Počas dejín sa vytvorilo veľké množstvo oblúkov s rôznymi ozdobnými prvkami.

File:Triangular arch.svg|Trojuholníkový oblúk
File:Rundbåge.png|Kruhový alebo polkruhový oblúk
File:Segmentbåge.png|Segmentový oblúk, je menší ako polkruhový
File:Stigande båge.png|Nerovnomerný kruhový oblúk
File:Lansettbåge.png|Lomený (gotický) oblúk
File:Skulderbåge.png|Holandský (priamy) oblúk
File:Trepassbåge.png|Trojlistový oblúk (ďatelinový)
File:Hästskobåge.png|Podkovový oblúk 
File:Korgbåge.png|Trojúrovňový oblúk
File:Ellipsbåge.png|Eliptický oblúk
File:Draperibåge.png|Záclonový (hviezdicový/drapériový) oblúk
File:Ogee-shaped arch.svg|Oslí chrbát
File:Karnisbåge.png|Obrátený oslí chrbát
File:Tudorbåge.png|Tudorovský oblúk 
File:Parabelbåge.png|Parabolický oblúk

* reťazový alebo parabolický oblúk – má tvar prevrátenej vysiacej reťaze, paraboly. Používal ich aj Antoni Gaudí, aj modelovo pomocou reťazí. Príkladom tvaru je stavba Gateway Arch.
* kruhový oblúk – má konštantným polomerom zakrivenia, tvorí obvod na kružnici. Polkruhový oblúk tvorí kompletný polkruh.
* lomený (gotický/hrotitý) oblúk – charakteristický znak gotickej architektúry
* priamy oblúk – vytvorený v rovine z klinových tehál alebo kameňov. Bol nahradený oceľovými a betónovými prekladmi. Používal sa hlavne v 19. storočí.
* podkovový (byzantský/maurský) oblúk – má tvar podkovy.
* segmentový oblúk – kruhový oblúk s uhlom menej ako 180 stupňov
* tudorovský oblúk – nízky oblúk, menšia únosnosť
* trojuholníkový 
* „Corbeled“ oblúk
* kobylia hlava
* mníška
* asýrsky

## Referencie

## Iné projekty

Kategória:Architektonické prvky
Kategória:Vodorovné nosné konštrukcie
Mokrá para

náhľad|T-s diagram pre vodu/vodnú paru
**Mokrá para** (iný názov **vlhká para**) je sýta rovnovážna zmes kvapaliny a pary. V diagrame teplota-entropia (pozri obrázok) sa oblasť mokrej pary nachádza pod zvonovou krivkou, pričom jej ľavú časť tvorí krivka sýtej kvapaliny pravú časť krivka sýtych pár a vrchol kritická teplota. 

## Suchosť pary
Kvapalina a para môžu byť v rovnovážnom stave pri akomkoľvek pomere. Pre hodnotenie konkrétneho stavu a výpočty mokrej pary sa zaviedol pojem *pomerná suchosť pary*, alebo len *suchosť pary*. Označuje sa **x** a je definovaný ako: 
: **<math> x = \frac{m''}{m} = \frac{m''}{m' +  m''} \ </math>** 
kde
**m* – celková hmotnosť mokrej pary
**m*' – hmotnosť parnej fázy
**m** – hmotnosť kvapalnej fázy

Na krivke sýtej kvapaliny je *'x = 0** a na krivke sýtych pár **x = 1'''.

## Pozri aj
* sýta para

## Referencie


Kategória:Pary
Kategória:Zmesi fáz
Game Freak

**Game Freak Inc.** () je japonská spoločnosť venujúca sa vývoju videohier. Ich najznámejším produktom je séria RPG hier Pokémon. Bola založená 26. apríla 1989 Satošim Tadžirim a Kenom Sugimorim. Sídlo spoločnosti je v Tokiu.

## Dejiny
alt=Medzinárodné logo série Pokémon|náhľad|Pokémon
Game Freak začal ako magazín o videohrách v 80. rokoch 20. storočia.  Satoši Tadžiri písal články a Ken Sugimori ich ilustroval.

26. apríla 1989 založili spoločnosť Game Freak s cieľom vyvíjať hry. Na založení štúdia sa už podieľal aj Džuniči Masuda, skladateľ hudby pre hry štúdia.

V roku 1996 štúdio vydalo hru Pokémon (Pocket Monsters) inšpirovanú Tadžiriovým detstvom a jeho záľubou v chytaní chrobákov. Hry Pokémon Blue boli jedny z prvých, ktoré využili funkciu prepojenia konzol Game Boy a podporili tak predaj samotnej konzoly.

### Akvizície
V októbri roku 2015 Game Freak odkúpil Koa Games, vývojára mobilných hier.

## Vzťah s Nintendom
Aj napriek tomu, že spoločnosť Game Freak väčšinu hier vydáva pre Nintendo, nie je nimi vlastnená – je to nezávislý vývojár hier pre Nintendo. Značka Pokémon je vlastnená spoločnosťou The Pokémon Company, v ktorej majú spoločnosti Game Freak, Nintendo a Creatures tretinový podiel.

## Hry
Najznámejšou sériou je Pokémon, na ktorú sa Game Freak primárne zameriava. 

## Referencie

Kategória:Vývojárske a vydavateľské spoločnosti počítačových hier a videohier
Kategória:Podniky v Japonsku
Kategória:Pokémon
IC 1101

**IC 1101** je supergigantická eliptická galaxia v strede kopy galaxií Abell 2029 a je jednou z najväčších známych galaxií. Jej halo siaha asi 600 kiloparsekov (2 milióny svetelných rokov) od jeho jadra a má hmotnosť asi 100 biliónov hviezd. Galaxia sa nachádza od Zeme 320 megaparsekov (1,04 miliardy svetelných rokov).

Galaxiu objavil 19. júna 1790 britský astronóm Frederick William Herschel. V roku 1895 ju katalogizoval John Louis Emil Dreyer ako 1011. objekt v katalógu. Pri svojom objavení bola neurčito identifikovaná ako „hmlistý prvok“. Po zistení Edwina Hubblea z roku 1932, že niektoré z „hmlistých prvkov“ sú v skutočnosti nezávislé galaxie, sa vykonala následná analýza objektov na oblohe, a zistilo sa, že IC 1101 je jednou z galaxií.

## Opis
Galaxia je klasifikovaná ako supergiantná eliptická (E) až šošovková (S0) a je najjasnejšou galaxiou v kope galaxií A2029 (teda jej ďalšie označenie A2029-BCG; BCG je skratka pre *brightest cluster galaxy*, najjasnejšiu galaxiu kopy). O morfologickom type galaxie sa diskutuje, pretože môže mať tvar plochého disku, ale viditeľného iba zo Zeme v jeho najširších rozmeroch. Väčšina šošovkových galaxií má však veľkosť v rozmedzí od 15 do 37 kpc (50 až 120 tisíc ly).

IC 1101 patrí medzi najväčšie známe galaxie, ale v astronomickej literatúre sa diskutuje o tom, ako definovať veľkosť takejto galaxie. Fotografické platne modrého svetla z galaxie (vzorkové hviezdy okrem difúzneho hala) poskytujú efektívny rádius (polomer, v ktorom je emitovaná polovica svetla) 65 ± 12 kpc (212 ± 39 tisíc ly). Galaxia má veľmi veľké halo s „difúznym svetlom“ s oveľa menšou intenzitou a siaha až do polomeru 600 kpc (2 milióny ly). Autori štúdie, ktorá identifikuje halo, dospeli k záveru, že IC 1101 je „pravdepodobne jednou z najväčších a najviac žiarivých galaxií vo vesmíre“.

Podobne ako väčšina veľkých galaxií, aj IC 1101 je tvorená množstvom hviezd bohatých na kovy, z ktorých niektoré sú o sedem miliárd rokov staršie ako Slnko, takže svietia zlatožltou farbou. V strede má jasný rádiový zdroj, ktorým je pravdepodobne supermasívna čierna diera v rozsahu hmotností 40 – 100 miliárd M☉, je jednou z najväčších známych čiernych dier vo vesmíre.

## Referencie

## Iné projekty

## Zdroj

Kategória:Eliptické galaxie
Kategória:Súhvezdie Panna
1101
0054167
09752
Kategória:Astronomické objekty objavené v roku 1790
Kategória:Rádiové zdroje
Pristávacia stránka

**Pristávacia stránka** (iné názvy:  **stránka prvého kontaktu**, **vstupná stránka**; angl. *landing page*) môže byť na internete:
*špeciálna stránka, na ktorú sa návštevník dostane po kliknutí z reklamy na obrazovke, e-mailu, prípadne aj z vyhľadávača (často býva odlišná od domovskej stránky), a ktorá je zameraná na predaj produktu a podobne, synonymum: cieľová stránka, pozri pristávacia stránka (reklama)
*stránka, ktorú návštevník vidí ako prvú pri návšteve daného webového sídla (website) (najvhodnejší názov: vstupná stránka, po anglicky: *entry page*), pozri vstupná stránka (entry page)
*domovská stránka

## Zdroje
*
*
*
*
*
*
*
Lujza Garajová Schrameková

**Lujza Garajová-Schrameková** (* 7. február 1983, Nitra) je slovenská herečka, stand-up komička a speváčka.

## Život
Pochádza z divadelníckej rodiny. Jej matka je herečka v Starom divadle v Nitre, starý otec bol hercom a tajomníkom Divadla Andreja Bagara v Nitre. Vyštudovala herecké konzervatórium.

Po skončení konzervatória bola osem rokov členkou Radošinského naivného divadla. Vystupovala v nezávislom potulnom divadle, ktoré vzniklo ako autorský projekt dvojice režisérov Jakuba Nvotu a Kamila Žišku. V Štúdiu L + S hrala spolu s Milanom Lasicom v predstavení *Listy Emilovi*. Dlhšiu dobu vystupovala v stand-up show Jana Gorduliča *[[Silné reči]]*, kam sa dostala vďaka kamarátke a kolegyni Kristíne Farkašovej.

Prvú televíznu skúsenosť získala menšími rolami v seriáloch *[[Ordinácia v ružovej záhrade]]* a *[[Panelák (seriál)|Panelák]]*. V relácii *[[Haló (televízna relácia)|Haló]]* hrala vyfintenú zlatokopku, ktorá radila ženám, ako zbaliť bohatého chlapa. Do širšieho povedomia divákov sa dostala vďaka seriálu *[[Divoké kone]]*, kde hrala šéfku stajní Mery, ktorá má problémy s mužmi.
V seriáli Naši hrala Lujzu Rodinovú. Od roku 2023 stvárňuje vrchnú sestru Andreu Mazákovú v seriáli Mama na prenájom. 

Garajová-Schrameková sa venuje aj spevu. Koncertuje spolu s kolegyňami z Radošinského naivného divadla, Marcelou Vilhanovou a Dankou Tomešovou. Od detstva mala problémy so zrakom. V súkromí nosila dioptrické okuliare. Počas vystúpenia v divadle a pri natáčaní seriálu *Divoké kone* používala kontaktné šošovky. V januári 2016 sa rozhodla podstúpiť laserovú operáciu očí.

V roku 2018 a 2019 bola spolu s Davidom Gránským moderátorkou relácie *[[Česko Slovensko má talent]]*.

V roku 2021 bola porotkyňou v 6 sérii speváckej a tanečnej show *Tvoja tvár znie povedome*.

## Externé odkazy
* 

## Zdroj

Kategória:Slovenské divadelné herečky
Kategória:Slovenské televízne herečky
Kategória:Slovenské speváčky
Kategória:Osobnosti z Nitry
Titulná stránka

**Titulná stránka** môže byť:
*v tlačených publikáciách: titulná strana, pozri titulná stránka (tlač)
*na internete: domovská stránka
Ondřejovsko

**Ondřejovsko** je prírodná pamiatka ev. č. 1429 severozápadne od obce Vlčková v okrese Zlín. Oblasť spravuje Agentúra ochrany prírody a krajiny ČR.

Predmetom ochrany sú skalnaté svahy s porastom buka, javora a brestu.

## Referencie


## Pozri aj
* Zoznam chránených území v okrese Zlín

## Iné projekty

## Zdroj

Kategória:Chránené územia v okrese Zlín
Kategória:Prírodný park Hostýnské vrchy
Kategória:Skalné útvary v Česku
Kategória:Geologické lokality v Česku
Eric Davis

**Eric Javier Davis Grajales** známy ako **Eric Davis** (* 31. marec 1991, Colón) je profesionálny panamský futbalista hrajúci za slovenský klub FC DAC 1904 Dunajská Streda.

## Klubová kariéra
### Árabe Unido
V roku 2009 podpísal Davis zmluvu s panamským tímom Árabe Unido, kde odohral 44 zápasov.

### Fénix
V lete 2011 odišiel do uruguajského klubu Centro Atlético Fénix. Debutoval 12. mája 2012, keď odohral 10 minút proti Clubu Sportivo Cerrito.

### Sporting San Miguelito
V lete 2013 odišiel hosťovať do Sportingu San Miguelito a naspäť sa vrátil v lete 2015.

### Dunajská Streda
V septembri 2015 Davis podpísal kontrakt so slovenským tímom FC DAC 1904 Dunajská Streda.

## Externé odkazy
* Profil hráča na oficiálnej stránke klubu FC DAC 1904 Dunajská Streda
* Profil hráča na oficiálnej stránke slovenskej Fortuna ligy
* Profil hráča na stránke Futbalnet
* Profil hráča na stránke Transfermarkt
* Profil hráča na stránke Soccerway

## Zdroj

Kategória:Panamskí futbalisti
Kategória:Futbaloví obrancovia
Kategória:Hráči FK DAC 1904 Dunajská Streda
Kategória:Hráči Majstrovstiev sveta vo futbale 2018
Eric Ramírez

**Eric Kleybel Ramírez Matheus** známy ako **Eric Ramírez** (* 20. november 1998) je profesionálny venezuelský futbalista hrajúci za ukrajinský klub FK Dynamo Kyjev. Hráva na pozícii útočníka.

## Klubová kariéra
### Karviná
V roku 2017 Ramírez podpísal zmluvu s českou Karvinou. Prvý gól dal 24. septembra 2017 pri domácej výhre 2–1 so Zbrojovkou Brno.

#### Senica
7. februára 2019 odišiel Ramírez na hosťovanie do Senice do konca sezóny. Debutoval 16. februára 2019 v zápase proti Trenčínu. Senica prehrala vonku 0–3. Za Senicu sa po prvýkrát presadil v slovenskom pohári. K postupu cez Nitru pomohol štyrmi gólmi pri domácej výhre 5–1. V lige prvýkrát skóroval 6. apríla 2019 pri výhre nad Trenčínom 3–2. Za Senicu dal v lige 5 gólov.

### Dunajská Streda

#### Sezóna 2019/20
Za Dunajskú Stredu debutoval v slovenskej lige 21. júla 2019 v 1. kole, pri vonkajšej výhre 2–1 v Zlatých Moravciach gól nedal. Prvýkrát dal gól o týždeň neskôr, pri domácej výhre 5–1 nad Pohroním. 1. septembra 2019 dvakrát skóroval pri domácom víťazstve 5–2 so Slovanom Bratislava. Ďalšie dva góly si pripísal až 1. marca 2020, pri remíze 2–2 na ihrisku Žiliny. Šiesty ligový gól dal v 2. kole nadstavby, Dunajská Streda vyhrala v Trnave 2–0. Svoj siedmy zásah zaznamenal v poslednom ligovom kole a rozhodol o výhre 1–0 v Ružomberku.

#### Sezóna 2020/21
Ramírez nastúpil v 1. kole na zápas proti Seredi a k vysokej výhre 6–0 prispel gólom a asistenciou.

## Referencie


## Externé odkazy
* Profil hráča na oficiálnej stránke klubu FC DAC 1904 Dunajská Streda
* Profil hráča na oficiálnej stránke slovenskej Fortuna ligy
* Profil hráča na stránke Futbalnet
* Profil hráča na stránke Transfermarkt
* Profil hráča na stránke Soccerway

Kategória:Venezuelskí futbalisti
Kategória:Futbaloví útočníci
Kategória:Hráči MFK Karviná
Kategória:Hráči FK Senica
Kategória:Hráči FK DAC 1904 Dunajská Streda
Vladimír Voštinár

**Vladimír Voštinár** (* 11. február 1964, Trnava) je slovenský moderátor.

## Životopis
Narodil sa 11. februára 1964 v Trnave. Ako päťročný začal pretekať v plávaní prvú Československú ligu, za klub Vysoké školy Trnava. Má poľnohospodárske vzdelanie. V roku 1993 úspešne prešiel konkurzom na moderátora v Rádiu T v Trnave, kde pracoval do roku 1995. Tam zo začiatku hlásil naživo iba čas. Zároveň pracoval ako zootechnik v JRD Mier Cífer. Dojil tam kravy najmenej štrnásť mesiacov. Za peniaze zarobené na stáži v Dánsku (prežil tam aj Vianoce) si otvoril v Trnave stánok a získal vo Fun Rádiu prezývku *Trnavský párek.* Vo Fun Rádiu moderoval od 1995 do roku 2000 a v tej dobe začal moderovať v STV aj televízne súťažné relácie - *Tipos Bingo*, *Labyrint* a *Všetko, alebo nič*. Od roku 2000 pracoval v Rádiu Twist. Na obrazovkách TV JOJ moderoval reláciu *[[Inkognito (televízna relácia)|Inkognito]]*, reality šou *Miliónový tanec* a veľký vedomostný test *IQ Test Národa 2003*, s Katarínou Brychtovou moderoval Štúdio JOJ ale aj relácie *Bordelári*, *Vojna slov* a *Riskni milión*. Momentálne je tvárou relácií *Nové bývanie* a s Lenkou Čvirikovou-Hriadelovou moderoval netradičné preteky vo varení na TV JOJ *Varí Vám to*. Stále moderuje reláciu *[[Inkognito (televízna relácia)|Inkognito]].* Zvíťazil v adrenalínovej súťaži nakrúcanej vo vojenskom výcvikovom priestore Lešť, *Nebezpečná misia 2009*, za ktorú dostal pamätnú plaketu od ministra obrany SR. Objavil sa aj v scénke skrytej kamery "Čo dokáže ulica 1997" a bol nominovaný na cenu OTO 2008 v kategórii moderátor zábavných programov.

Okrem rádia či televízie je ho možné vidieť v úlohe moderátora na plesoch, firemných akciách, spoločenských a kultúrnych podujatiach.

Vlastní areál *Oliwa*, v lesnom prostredí Strážovských vrchov, v ktorom organizuje detské letné tábory. 

Od roku 1988 je ženatý s manželkou Klaudiou, s ktorou majú spolu dve deti. Spolu s rodinou sa v roku 2007 definitívne presťahoval z Trnavy do Bratislavy. Vlado má tiež nemanželskú dcéru Romanu, s vtedajšou priateľkou Danielou. Medzi jeho veľké záľuby patrí lyžovanie a potápanie.

## Referencie

## Iné projekty

## Externé odkazy
* 

Kategória:Slovenskí moderátori
Kategória:Slovenskí rozhlasoví moderátori
Kategória:Slovenskí televízni moderátori
Kategória:Osobnosti z Trnavy
Sýta para

**Sýta para** (iné názvy: **nasýtená para**, **suchá para** ) je para v takom termodynamickom stave, že ľubovoľne malé množstvo odobraného tepla má za následok kondenzáciu časti tejto kvapaliny. 

Spojnica stavov sýtej pary, ktorá sa vyznačuje v rôznych diagramoch je čiara a nazýva sa *krivka sýtej pary*. Krivka sýtej pary sa v kritickom bode (pri najvyššej teplote) stretáva s krivkou sýtej kvapaliny. 

## Referencie


Kategória:Fázy (termodynamika)
Kategória:Pary
Sýta kvapalina

**Sýta kvapalina** je kvapalina v takom termodynamickom stave, že ľubovoľne malé množstvo privedeného tepla má za následok vyparovanie časti tejto kvapaliny. 

Stav sýtej kvapaliny je určený teplotou sýtosti pri danom tlaku, alebo tlakom sýtosti pri danej teplote. Spojnica stavov sýtej kvapaliny, ktorá sa vyznačuje v rôznych diagramoch je čiara a nazýva sa *krivka sýtej kvapaliny*. Krivka sýtej kvapaliny sa začína v trojitom bode (pri najnižšej teplote) a končí v kritickom bode (pri najvyššej teplote).

Niektoré hodnoty teploty sýtosti pre vodu:
* pri tlaku 1 kPa - 6,92°C
* pri tlaku 100 kPa - 99,64°C
* pri tlaku 500 kPa - 151,84°C
* pri tlaku 1 MPa - 179,88°C

## Referencie


Kategória:Fázy (termodynamika)
Kategória:Kvapaliny
Antiochijský patriarchát

**Antiochijský patriarchát** alebo **Antiošský patriarchát** je úrad či hodnosť patriarchu tradične držaný antiochijským biskupom a územie právomoci daného patriarchu:

Môže ísť o

* Pravoslávny antiochijský patriarchát
* Sýrsky antiochijský patriarchát (pravoslávny)
* Latinský antiochijský patriarchát (historický)
* Maronitský antiochijský patriarchát (katolícky)
* Melkitský antiochijský patriarchát
* Sýrsky antiochijský patriarchát (katolícky)

## Pozri aj

*patriarcha
*patriarchálna cirkev
*alexandrijský patriarchát
* konštantínopolský patriarchát
* jeruzalemský patriarchát
Alexandrijský patriarchát

**Alexandrijský patriarchát** je úrad či hodnosť patriarchu tradične držaný alexandrijským biskupom a územie právomoci daného patriarchu:

Môže ísť o 

* Pravoslávny alexandrijský patriarchát 
* Koptský alexandrijský patriarchát (pravoslávny)
* Koptský alexandrijský patriarchát (katolícky)
* Melkitský alexandrijský patriarchát (katolícky)
* Latinský alexandrijský patriarchát

## Pozri aj

* patriarcha
* patriarchálna cirkev
* antiochijský patriarchát
* konštantínopolský patriarchát
* jeruzalemský patriarchát
Jeruzalemský patriarchát

**Jeruzalemský patriarchát** je úrad či hodnosť patriarchu tradične držaný jeruzalemským biskupom a územie právomoci daného patriarchu:

Môže ísť o:

* Arménsky jeruzalemský patriarchát 
* Pravoslávny jeruzalemský patriarchát 
* Latinský jeruzalemský patriarchát 
* Melkitský jeruzalemský patriarchát (katolícky)

## Pozri aj

* patriarcha
* patriarchálna cirkev
* antiochijský patriarchát
* konštantínopolský patriarchát
* alexandrijský patriarchát
Beňovský potok

**Beňovský potok** môže byť:

* potok v povodí rieky Malina v okrese Malacky, pozri Beňovský potok (povodie Maliny)
* pravostranný prítok Hričovského kanála v okrese Považská Bystrica, pozri Beňovský potok (prítok Hričovského kanála)

## Zdroj
* Základná mapa ZBGIS

Kategória:Rozlišovacie stránky
Kalpis

**Kalpis** (*kalpis*) je typ starogréckej ozdobnej hydrie.
 
Kalpis (mn. č. *kalpides*) je variantom hydrie, ktorý sa takisto používal na prepravu vody, má rovnaké umiestnenie troch úch, dvoch vodorovných na prepravu a zdvíhanie nádoby a vertikálneho na nalievanie vody (iný typ kalpisu má len dve uchá). Termín kalpis sa v minulosti používal pre niekoľko tvarov váz, od hydrie po pyxis. Podľa súčasných znalcov sa kalpis od hydrie odlišuje najmä tým, že jeho kratší krk a guľatejšie telo sú spojené jednou súvislou krivkou a že má mierne prehnuté (valcovité) zdvíhacie uchá (vertikálne zadné ucho kalpisu je oveľa menšie ako na štandardnej hydrie ).
 
Vyrábať sa začal na konci 6. stor. pred Kr.  a v priebehu 5. a 4. stor. pred Kr. sa stal štíhlejším a jeho uchá boli viac skrútené. Spočiatku ho zdobili čiernofigúrovou technikou, neskôr maliari pri jeho výzdobe preferovali červenofigúrovú techniku. 

Ich výška sa pohybuje od 30 cm do maximálne 60 cm, zvyčajne však v rozmedzí od 40 do 50 cm.
 
## Referencie

 
## Iné projekty

 
## Pozri aj
* Typológia starogréckej keramiky

Kategória:Staroveká grécka keramika
Kategória:Nádoby
Angela Raffová

**Angela Raffová** (; * 26. január 1993, Messina, Taliansko) je talianska politička. Je najmladšou poslankyňou parlamentu v legislatíve XVIII.

Vyštudovala podnikovú ekonomiku na univerzite v Messine.

V parlamentných voľbách 4. marca 2018 bola pomernou mierou zvolená za sicílsku zástupkyňu na kandidátke Hnutia piatich hviezd; vekom 25 rokov a 37 dní bola v čase volieb najmladšou členkou XVIII. legislatívy.

## Referencie

## Iné projekty

Kategória:Osobnosti z Messiny
Kategória:Talianski politici
Čertoryje (národná prírodná rezervácia)

**Čertoryje** sú národná prírodná rezervácia ev. č. 1031 západne od obce Hrubá Vrbka v okrese Hodonín. Oblasť spravuje AOPK SR Správa CHKO Biele Karpaty.

Predmetom ochrany je komplex typických bielokarpatských lúk a luhových stepí s teplomilnými spoločenstvami rastlín a živočíchov. Zvlášť cenené sú niektoré druhy vzácnych orchideí. Jeden z chránených druhov, črievičník papučkový (*Cypripedium calceolus*), vďaka cieleným zásahom neznámeho páchateľa z lokality k roku 2018 vymizol.

## Geológia
Podklad tvoria magurské flyše, nad ktorými sa tvorí černozem ťažšej zrnitosti.

## Turistika
Západný okraj NPR tvorí  modrá turistická trasa Zlatnická dolina - Radějov - Lučina - Vrbovce - Kubíkův vrch.

Čertoryje pretína  zelená turistická trasa Lučina - Kuželov - Velká nad Veličkou - Suchov

## Galéria

File:Národní přírodní rezervace Čertoryje, okres Hodonín.jpg
File:Národní přírodní rezervace Čertoryje, okres Hodonín (03).jpg
File:Národní přírodní rezervace Čertoryje, okres Hodonín (05).jpg
File:Národní přírodní rezervace Čertoryje, okres Hodonín (06).jpg
File:Národní přírodní rezervace Čertoryje, okres Hodonín (07).jpg
File:Národní přírodní rezervace Čertoryje, okres Hodonín (08).jpg
File:Národní přírodní rezervace Čertoryje, okres Hodonín (10).jpg


### Panoráma

## Referencie


## Pozri aj
* Zoznam chránených území v okrese Hodonín

## Iné projekty

## Zdroj

Kategória:Národné prírodné rezervácie v Česku
Kategória:Chránené územia v okrese Hodonín
Kategória:Chránená krajinná oblasť Biele Karpaty
Kategória:Lúky v Česku
Kategória:Hrubá Vrbka
Kategória:Kněždub
Kategória:Tvarožná Lhota
Ferenc Sidó

**Ferenc** (**František**) **Sidó** (* 18. apríl 1923, Pata† 6. február 1998, Budapešť) bol maďarský stolnotenisový reprezentant pochádzajúci zo Slovenska.

## Kariéra
Svoju kariéru začal Ferenc Sidó v Bratislave. V rokoch 1937 a 1938 vyhral dorastenecké majstrovstvá Slovenska v stolnom tenise, no už v roku 1938 sa presťahoval do Budapešti. V roku 1940 sa pripojil k maďarskému národnému tímu a vystriedal viacero športových tímov. Na medzinárodnom poli sa prvýkrát prejavil v roku 1947, keď porazil Američana Sola Schiffa. V rokoch 1948 a 1949 sa stal majstrom sveta v zápasoch zmiešaných dvojíc a v roku 1950 vyhral majstrovstvá sveta v štvorhre. V priebehu rokov 1947 až 1961 získal na svetových šampionátoch celkovo 26 medailí (z nich 9 zlatých) v rôznych disciplínach.

Po skončení aktívnej športovej kariéry sa stal trénerom maďarského stolnotenisového národného tímu. Jeho zverenci dokázali následne získať viacero medailí na svetových šampionátoch.

V jeho rodnej dedine Pate sa na jeho počesť každoročne koná stolnotenisový turnaj - Memoriál Ferenca Sidóa.

## Referencie

Kategória:Maďarskí stolní tenisti
Kategória:Osobnosti z Paty
Robbie Rotten

**Roberto** „**Robbie**“ **Rotten** (is. *Glanni Glæpur*, v preklade do slov. „hlúpy zločinec“) je fiktívna postava a hlavný antagonista islandského detského seriálu *[[LazyTown]]*. Je nepriateľom hlavných protagonistov, Sportacusa a Stephanie Splitzovej, ktorí podporujú cvičenie, zdravú výživu a aktívny a zdravý životný štýl. Na rozdiel od Robbieho, ktorého obľúbené voľnočasové aktivity sú jedenie nezdravých jedál a pozeranie televízie.

Ako lenivý umelec, Robbie prirodzene nesúhlasí s ich pokusmi šíriť zdravý vplyv na obyvateľov LazyTownu a používa rôzne schémy na diskreditáciu zdravého nažívania a behu „Sportaflop“ mimo Lazytownu v každej epizóde, hoci sú jeho plány vždy na konci zmarené. Vychádza zo svojej inkarnácie z pôvodného muzikálu.

## História
V druhej islandskej scénickej hre sa postava volala *Glanni Glæpur*, a keď prišiel do mesta, mal na sebe úplný čierny oblek, ale keď sa zamaskoval ako Rikki Ríki (slov. *veľmi bohatý muž*), nosil fialový kabát, nejaké fialové nohavice a topánky, ktoré sú podobné tým, ktoré nosí Robbie v televíznom seriáli, hoci v tom čase ešte nemal vlasy pokryté gélom. Ale v televíznom seriáli, fialový/tmavomodrý oblek a čiernobiele topánky.

Robbie Rotten sa stal slávnym na internete vďaka skladbe „We Are Number One“.

Dňa 21. augusta 2018, jeho herec Stefán Karl Stefánsson umrel vo veku 43 rokov.

## Referencie

## Zdroj

Kategória:Fiktívne postavy
Kategória:Internetové mémy
Štefan Kereškéni

**Štefan Kereškéni** (; * 19. január 1641, Pata† 2. máj 1709, Bratislava) bol uhorský jezuita, kňaz, rétor, spisovateľ a profesor.

## Život
Narodil sa v roku 1641 v obci Pata neďaleko Serede. 8. októbra 1659 vstúpil v Trnave do Spoločnosti Ježišovej. V Trenčíne absolvoval noviciát, následne študoval v Košiciach a na historickej Trnavskej univerzite (16671671). V roku 1671 bol vysvätený na kňaza. Na gymnáziách vyučoval najprv gramatiku (Trenčín), neskôr rétoriku (Győr). V Košiciach v rokoch 1676 až 1679 prednášal etiku a filozofiu na Košickej jezuitskej univerzite.

V roku 1676 predniesol smútočnú kázeň na pohrebe šarišského župana Františka Rákociho. Zúčastnil sa taktiež krajinských snemov. Pôsobil aj ako misionár v Andocsi. V rokoch 16801683 pôsobil ako kazateľ a superior rehoľného domu v Gyöngyösi, následne do roku 1685 ako katechéta a študijný prefekt. V rokoch 1686 pôsobil ako kazateľ v Győri, neskôr s prestávkami v Bratislave a Trnave. V roku 1708 vyučoval rétoriku v Šoproni. Zomrel v roku 1709 v Bratislave, kde opätovne pôsobil ako kňaz a kazateľ.

Ako spisovateľ je známy latinskými rétorickými dielami *Panegyris luctuosa* (slov. Smútočný príhovor, Košice, 1677) a *Corona Apostolico-Basilica...* (slov. Koruna Apoštolskej baziliky sv. Štefana I. uhorského kráľa, Košice, 1679). Rukopisy sa nachádzajú v Univerzitnej knižnici v Budapešti.

## Referencie

 
## Externé odkazy
* Kereskényi István In: SZINNYEI, József. *Magyar írók élete és munkái*. Dostupné online [cit. 2023-01-01]

Kategória:Uhorskí spisovatelia
Kategória:Uhorskí univerzitní profesori
Kategória:Jezuiti
Kategória:Osobnosti z Paty
Kategória:Príslušníci zemianskeho stavu
Kategória:Slovenskí šľachtici
Kategória:Uhorskí šľachtici
Kategória:Uhorskí rímskokatolícki kňazi
Kategória:Kereškéniovci
Dávid Holman

**Dávid Holman** (* 17. marec 1993, Budapešť, Maďarsko) je maďarský futbalista hrajúci za slovenský klub ŠK Slovan Bratislava. Hráva ako záložník a na drese nosí číslo 27.

## Klubová kariéra
### Ferencváros
5. mája 2012 Holman odohral svoj prvý zápas za Ferencváros proti Siófoku. Bol to zápas maďarskej najvyššej súťaže v sezóne 2011/12. 12. novembra 2012 podpísal svoj prvý profesionálny kontrakt s Ferencvárosom. 10. augusta 2013 dal prvý gól v maďarskej lige, keď v 58. minúte zápasu skóroval proti Győru. 9. decembra 2014 predĺžil zmluvu s Ferencvárosom.

### Lech Poznań
16. januára 2015 odišiel na hosťovanie na jeden rok do poľského tímu Lech Poznań.

### Slovan Bratislava
15. augusta 2017 prestúpil Holman z maďarského Debrecínu do Slovanu Bratislava. Slovan údajne za maďarského stredopoliara zaplatil 700 tisíc eur. 19. augusta 2017 Holman debutoval za Slovan v zápase proti Spartaku Trnava. Slovan v Trnave vyhral 2–1. Prvý gól za Slovan dal 16. septembra 2017 pri domácej výhre nad Ružomberkom 2–1. 28. septembra 2019 dal Holman svoj prvý hetrik, keď pri výhre 5–0 nad Nitrou vstrelil tri góly svojho tímu.

## Externé odkazy
* Profil hráča na oficiálnej stránke klubu ŠK Slovan Bratislava
* Profil hráča na oficiálnej stránke slovenskej Fortuna ligy
* Profil hráča na stránke Futbalnet
* Profil hráča na stránke Transfermarkt
* Profil hráča na stránke Soccerway

## Zdroj

Kategória:Maďarskí futbalisti
Kategória:Futbaloví stredopoliari
Kategória:Hráči Ferencvárosi TC
Kategória:Hráči Lech Poznań
Kategória:Hráči Debreceni VSC
Kategória:Hráči ŠK Slovan Bratislava
Kategória:Osobnosti z Budapešti
Laločníkovité

**Laločníkovité** (Callaeidae alebo Callaeatidae) sú malá čeľaď vrabcotvarých, ktorá sa endemitne vyskytuje na Novom Zélande. Všetky rody z tejto čeľade sa po slovensky volajú **laločník**.

## Systematika
Laločníkovité (Callaeidae alebo Callaeatidae):

*rod *[[Callaeas]]* - laločník:
**laločník kokako (*Callaeas cinereus*)
**laločník lesný  (*Callaeas wilsoni*)
*rod *[[Philesturnus]]* - laločník:
**laločník sedlový (*Philesturnus rufusater*)
**laločník tieko (*Philesturnus carunculatus*)
*rod †*[[Heteralocha]]* - laločník:
**†laločník huia (*Heteralocha acutirostris*) - jediný druh.

Laločník huia je považovaný za vyhynutého z dôvodu straty prirodzeného prostredia, nadmerného lovu a vplyvu nepôvodných predátorov, čiastočne možno aj z dôvodu nejakej choroby introdukovanej na ostrov spoločne so škorcom hnedým. Posledné potvrdené pozorovanie druhu pochádza z decembra roku 1907. Laločník kokako je hodnotený ako kriticky ohrozený, pravdepodobne vyhynutý, posledné potvrdené pozorovanie pripadá na rok 1967. Aj napriek veľkému množstvu neoverených správ neboli predložené žiadne priame dôkazy potvrdzujúce existenciu vtáka.

## Charakteristika
Najbližší žijúci príbuzný tejto čeľade je novozélandský vták hihi bútľavinový (*Notiomystis cincta*), vzťahy s ostatnými druhmi vtákov sú stále neznáme. Molekulárna analýza skúmajúca vzťahy medzi jednotlivými rodmi sa takisto ukázala byť nepresvedčivá, výsledky označili za bazálny rod *Callaeas* alebo *Heteralocha*. Laločníkovité pravdepodobne predstavujú reliktnú čeľaď z čias včasnej kolonizácie Nového Zélandu vrabcotvarými.

Laločníkovité obývajú husté lesy, živia sa hmyzom, sú monogamné a držia sa jedného územia. Sú to pozemné vtáky s dĺžkou tela 2638 cm. Vyznačujú sa silnými končatinami a neoperenými lícnymi lalokmi za zobákom. Krídla sú slabé, následkom čoho sú ich nositelia zlými letcami. Najväčším druhom čeľade bol laločník huia s dĺžkou tela až 48 cm (u samíc). Tento druh vykazoval aj výrazný sexuálny dimorfizmus, keďže samica mala dlhý tenký zobák a samec mal zobák krátky a silný.

## Referencie

## Iné projekty

## Zdroj

Kategória:Vrabcotvaré
Vlha

**Vlha** môže byť:

* v zoológii:
** slovenský názov vtáčieho rodu *Oriolus*, pozri vlha (Oriolus)
** staršie:
*** slovenský názov vtáčích rodov *Oriolus* a *Sphecotheres* (Sphecotheres má novší slov. názov figárka), pozri vlha (Oriolus) a figárka
*** vlha obyčajná (*Oriolus oriolus*; alternatívne klasifikované ako: vlha obyčajná európska (*Oriolus oriolus oriolus*))
** zastarano: včelárik zlatý (*Merops apiaster*)
* nárečovo: vlaha
* priezvisko, pozri Vlha (priezvisko)

## Poznámka
Pozor na zámenu s češtinou, pretože v češtine je vlha názov rodov Merops (po slovensky včelárik), Meropogon (po slovensky včelárik) a Nyctyornis (po slovensky bradáčnik alebo včelárik), čiže všetkých rodov z čeľade včelárikovité.

## Zdroje
Vlha (Oriolus)

**Vlha** () je rod z čeľade vlhovité.

## Systematika
Podľa JØNSSON a BOWIE 2010  (slovenské mená podľa Kovalik: Slovenské mená vtákov):

rod *Oriolus* - vlha:
* (bezmenný klád - bazálna skupina, hnedé druhy austrálske, novoguinejské a indonézske):
** *Oriolus szalayi* - vlha hnedá
** *Oriolus melanotis* - vlha sundská
** *Oriolus flavocinctus* - vlha mangrovová
** *Oriolus sagittatus* - vlha olivová/vlha olivovochrbtá
** *Oriolus phaeochromus* - vlha tmavá
** *Oriolus bouroensis/decipiens* - vlha čiernosluchá/tanimbarská
** *Oriolus forsteni* - vlha sivokrká
* (bezmenný klád - africké čiernohlavé druhy, spolu s nasledujúcim kládom kolonizovali Afriku vo vrchnom miocéne):
** *Oriolus chlorocephalus* - vlha zelenohlavá
** *Oriolus brachyrhynchus* - vlha lesná
** *Oriolus xanthornus* - vlha kapucňová/vlha čiernohlavá
* (bezmenný klád - africké čiernohlavé druhy):
** *Oriolus nigripennis* - vlha čiernokrídla
** *Oriolus percivali* - vlha horská
** *Oriolus larvatus* - vlha čiernohlavá
** *Oriolus monacha* - vlha mníšska
** *Oriolus crassirostris* - vlha svetloprsá
* (bezmenný klád - žlté africké a ázijské druhy):
** *Oriolus chinensis* - vlha čiernotylová
** *Oriolus oriolus* - vlha obyčajná/vlha hájová
** *Oriolus kundoo* - vlha mangová
** *Oriolus auratus* - vlha zlatá
** *Oriolus tenuirostris* - vlha tenkozobá
* (bezmenný klád - ázijské červeno-čierne druhy, ktoré sa rozšírili po juhovýchodnú Áziu pred 10 miliónmi rokov):
** *Oriolus hosii* - vlha čierna
** *Oriolus cruentus* - vlha červenobruchá
** *Oriolus mellianus* - vlha strieborná
** *Oriolus trailli* - vlha gaštanová
*** *Oriolus trailli trailli* - vlha gaštanová
*** *Oriolus trailli ardens* - vlha taiwanská
* (bezmenný klád - filipínske druhy, ktoré osídlili oblasť pred 4 miliónmi rokov):
** *Oriolus xanthonotus* - vlha čiernohrdlá
** *Oriolus steerei* - vlha sivoprsá
** *Oriolus albiloris* - vlha bielobradá
** *Oriolus isabellae* - vlha bambusová (pravdepodobne konšpecifický s predchádzajúcim druhom)

## Referencie

*
Figárka

**Figárka** alebo **[[vlha]]** (lat. *Sphecotheres*) je rod vtákov z čeľade vlhovité.

## Systematika
rod figárka/vlha (Sphecotheres):

*figárka zelená / vlha zelená / vlha Vieillotova (*Sphecotheres vieilloti*) -  vrátane taxónu figárka žltá / vlha žltá (*Sphecotheres flaviventris*), ktorý sa staršie niekedy zaraďoval ako samostatný druh; v Monroe-Sibley 1993 bol dnešný druh *Sphecotheres vieilloti* zaradený ako dva poddruhy druhu *Sphecotheres viridis*
*figárka žltobruchá / vlha žltobruchá (*Sphecotheres viridis*)
*figárka monzúnová / vlha monzúnová (*Sphecotheres hypoleucus*)

## Zdroje

Kategória:Vlhovité
Pitohui

**Pitohui** (lat. *Pitohui*) je rod vtákov z čeľade vlhovité, staršie zaraďovaný do čeľade hlaváčikovité.

## Systematika
rod pitohui (*Pitohui*):
* pitohui čiernohlavý (*Pitohui dichrous*)
* pitohui okrový (*Pitohui uropygialis*) - do roku 2013 zaraďovaný ako súčasť druhu pitohui pestrý
* pitohui ostrovný (*Pitohui cerviniventris*) - do roku 2013 zaraďovaný ako súčasť druhu pitohui pestrý
* pitohui pestrý (*Pitohui kirhocephalus*)

Donedávna (najneskôr do roku 2013) tento rod ako celok patril do čeľade hlaváčikovité (Pachycephalidae) a do tohto rodu sa radili okrem vyššie uvedených druhov aj nasledujúce taxóny:
* rod Ornorectes - schovánok; jediný druh je schovánok chochlatý (*Ornorectes cristatus*)
* rod Pseudorectes - papuánka; zahŕňa 2 druhy: papuánka bledobruchá (*Pseudorectes incertus*) a papuánka hrdzavá/pitohui hrdzavý (*Pseudorectes ferrugineus*)
* rod Melanorectes - hlaváčik; jediný druh je hlaváčik čierny (*Melanorectes nigrescens*)
* hlaváčik spevavý (*Pachycephala tenebrosa*) 
Z vyššie uvedených taxónov sa rod schovánok dnes zaraďuje do čeľade sviežovkárovité (Oreocidae), ostatné taxóny (Pseudorectes, Melanorectes a Pachycephala tenebrosa) tak ako v minulosti stále patria do čeľade hlaváčikovité (Pachycephalidae).

## Zdroje

Kategória:Vlhovité
Zósimos (historik)

**Zósimos** (, ; * okolo 460† okolo 520), bol byzantský historik. Jeho najznámejším dielom je šesťdielna práca *Nea historia* opisujúca dejiny Rímskeho cisárstva.

## Život
O Zósimovom živote sa mnoho nevie. Podľa konštantínopolského patriarchu Fótia (ktorý žil v 9. storočí; *Bibl. cod*. 98) bol komes () na cisárskom dvore. Bol jedným z posledných pohanských učencov a historikov.

## Dielo
* *Nea historia* (, v preklade *Nové dejiny*, v češtine vyšlo ako *Stesky posledního Římana*)

Šesťdielne dielo písané vzniklo krátko po roku 500. Stručne opisuje dejiny cisárskeho Ríma od vlády cisára Augusta až po vládu Diokleciána. Následne sa podrobnejšie venuje histórii až po rok 410. Autor diel vychádza z ranejších diel, z ktorých viaceré sa nezachovali. Čerpal mimo iné z Dexippa (238270), Eunapia (270404) a Olympiodóra (po roku 404).

Narozdiel od iných vtedajších historikov z kresťanského prostredia Zósimova *Nea historia* je písaná v tradičnom starovekom (pohanskom) štýle a obsahuje protikresťanské prvky. Pád Ríma pripočíta hnevu antických bohov.

## Referencie

## Externé odkazy
* Nea historia ( poanglicky)

Kategória:Byzantskí historici
Kategória:Byzantskí kronikári
Kategória:Narodenia v 5. storočí
Kategória:Úmrtia v 6. storočí
Zvierač

náhľad|Močový mechúr so znázornenými zvieračmi
**Zvierače** (lat. *sphincteres*) sú kruhové svaly, ktorých úlohou je zvierať rôzne telové kanály a otvory. V ľudskom tele sa nachádza viac než 60 druhov zvieračov, pričom niektoré z nich môžu byť mikroskopicky malé, ako napríklad prekapilárne zvierače, ktorých sú v ľudskom tele milióny. Môžu byť ovládané vôlou - tie sú inervované somatickými nervami alebo môžu pracovať samovoľne - inervované vegetatívnymi nervami.

Okrem ľudí sa zvierače vyskytujú aj v telách mnohých iných živočíchov.

Pri smrti sa zvierače uvoľňujú, čím môže častokrát z mŕtveho tela uniknúť moč alebo stolica.

## Príklady
* zvierače močového mechúra - ovládajú vylučovanie moču
* vôlou ovládaný vonkajší análny zvierač (lat. *Musculus sphincter ani externus*) a autonómny vnútorný análny zvierač (lat. *Musculus sphincter ani internus*) - ovládajú vylučovanie stolice
* prekapilárne zvierače - ovládajú prietok krvi do vlásočníc na základe miestnej metabolickej aktivity
* zvierač zrenice - reflexívne zužuje zrenice oka, ako reakciu na ostré svetlo
* zvierač vrátnika (lat. *musculus sphincter pylori*) - uzatvára vrátnik, čím oddeľuje žalúdok od dvanástnika, čím zabraňuje abnormálnemu pohybu tráveniny
* pažerákový zvierač

## Referencie


Kategória:Svaly